《和郑有功游西湖二首 其一》
宋代·赵鼎

放舟越淮楚，更作三吴游。尚馀魂梦怖，敢动乡邦愁。

湖山自清绝，鉴中螺髻浮。况复得夫子，一笑忘幽忧。

时时作清言，中有湖山秋。却念无家客，坎止而乘流。

何当与俱归，岁晚邻一丘。

作者简介：赵鼎(1085-1147)， 南宋政治家、词人。字元镇，自号得全居士。南宋解州闻喜（今属山西）人。宋高宗时的宰相。有《忠正德文集》10卷，清道光刊本。《四印斋所刻词》有《得全居士词》一卷，存词45首。